**Kortelių e-paslaugų Card e- Services naudojimosi sąlygos**

**1. Apie šias naudojimosi sąlygas**

Šiame dokumente išdėstytos sąlygos, reglamentuoja verslo klientų („klientai“) jungimąsi prie „Circle K“ („Circle K“) savitarnos svetainės („svetainė“) ir naudojimąsi ja. Šios naudojimosi sąlygos rodomos ir turi būti patvirtintos naudotojui jungiantis prie svetainės. Svetainėje įdiegus naują funkciją, naudojimosi sąlygos atnaujinamos. Naudotojai bus informuojami apie bet kokius naudojimosi sąlygų pakeitimus, turinčius įtakos naudojimuisi svetaine.

Norėdami susipažinti su bendrosiomis „Circle K“ kortelių sąlygomis, apsilankykite [www.circlek.lt](https://www.circlek.lt/verslui/korteles)

**2. Jungimasis prie svetainės ir saugumo procedūros**

Svetaine gali naudotis klientai turintys sutartinius santykius su „Circle K“ dėl naudojimosi „Circle K[“](https://www.circlek.lt/verslui/korteles) kortelėmis. Daroma prielaida, kad kortelės bus naudojamos tik verslo tikslais, kaip nurodyta pasirašytoje sutartyje dėl naudojimosi verslo kortelėmis.

Bendroji prieiga prie svetainės suteikiama klientui, kai raštu (el. paštu arba per tinklalapyje pateiktą formą) arba susitikimo su „Circle K“ atstovais metu pateikiamas prašymas registruoti vieną ar daugiau administruojančių savitarnos svetainės naudotojų. Tai bus sutikrinama su „Circle K“ turimais registrais, kad įsitikinti, kas gali administruoti skirtingas paskyras, prieš tai kai „Circle K“ suteikia prieigą. Jei klientas paprašė naudotojo teisių asmeniui, neregistruotam „Circle K“ sistemose, „Circle K“ raštu (el. paštu) susisieks su administratoriaus teises turinčiais asmenimis ir nuspręs dėl tolesnių veiksmų.

Patenkinus prašymą suteikti administratoriaus teises, naudotojas gaus el. laišką, kuriame bus registracijos nuoroda. Spustelėjęs nuorodą, naudotojas užsiregistruos „Okta“ ir jam bus suteikta prieiga prie svetainės.

**3. Apie svetainę**

Svetainėje naudotojas turintis administratoriaus teises gali:

• matyti ryšių su jų klientais apžvalgą, įskaitant informaciją apie adresą sąskaitoms siųsti, paskyros ir kortelių grupės ID ir pavadinimus, kokie kortelių tipai ir kortelės yra susieti su skirtingomis paskyromis ir koks tekstas yra atspaustas ant kiekvienos kortelės (įskaitant vairuotojo vardą, pavardę ir transporto priemonės registracijos numerį);

• matyti sandorius atliktus, naudojantis verslo kortelėmis, priklausančiomis juridiniams asmenims, prie kurių informacijos naudotojas turi prieigą;

• peržiūrėti ir atsisiųsti „Circle K“ sąskaitas faktūras ir svetainėje matyti jose pateikiamą informaciją;

• suteikti vairuotojams prieigą prie mobilių mokėjimų ir valdyti vairuotojams priskirtas virtualias korteles;

• valdyti korteles – užsisakyti naujas (plastikines ar virtualias), blokuoti, atblokuoti, atstatyti kortelės PIN kodo suvedimo bandymų kiekį, keisti ar nustatyti kortelės PIN kodą, keisti įsigyjamų produktų, pirkimo, vietos ir laiko apribojimus;

• peržiūrėti kredito balansą ir išankstinio mokėjimo balansą;

• nustatyti įspėjimų ar pranešimų gavimą trumpąja žinute ar elektroninio pašto adresu;

• Aktyvuoti operacijų sklaidos kanalą API;

Be to, tam tikrais atvejais naudotojas gali pridėti informaciją savo vairuotojams ir (arba) transporto priemonėms.

Svetainės naudotojas turintis administratoriaus teises gali suteikti ribotą prieigą kitiems tos pačios įmonės naudotojams. asmenims ar apriboti jų teises savitarnos svetainėje.

Svetainės naudotojas turintis administratoriaus teises yra atsakingas už visų veiksmų atlikimą svetainėje, įskaitant kortelių išdavimą įgaliotiems kortelių turėtojams.

**4. Saugumas**

Administratorius įsipareigoja užtikrinti, kad joks asmuo, įskaitant ir policiją, „Circle K“ bei kitus įmonės darbuotojus, nesužinotų jo slaptažodžio ir kad joks asmuo be leidimo negalėtų atlikti „Circle K“ svetainės administratoriaus funkcijų. Slaptažodžio negalima užsirašyti taip, kad jis būtų suprantamas kitiems ir juo būtų galima pasinaudoti.

Svetainės vartotojas yra atsakingas už tai, kad visi svetainėje pateikti ar iš „Circle K“ siunčiami duomenys nebūtų bendrinami už jų įmonės ribų.

Darant prielaidą, jog klientas turi įdiegęs pakankamo lygio virusais neužkrėstą IT įrangą, „Circle K“ įsipareigoja užtikrinti, kad klientas galėtų naudotis sutartomis paslaugomis. Klientas savo ruožtu įsipareigoja užtikrinti, kad jo naudojamos saugumo priemonės, maršrutizatoriai ir (arba) ugniasienės neblokuotų iš svetainės gaunamų ir į jį siunčiamų duomenų. Kliento pareiga yra užtikrinti, kad jo naudojama įranga, programos ir interneto ryšys atitiktų „Circle K“ keliamus reikalavimus šių paslaugų naudotojams.

Savitarnos svetainės administratoriaus teises turintis naudotojas yra atsakingas už prieigos prie įmonės duomenų savitarnos svetainėje suteikimą kitiems asmenims, ir už įgaliojimų netekusių asmenų prieigos prie savitarnos svetainės panaikinimą.

**5. Svetainėje pateikiamos informacijos tikslumas**Apžvalgose pateikiama informacija grindžiama duomenimis iš įvairių „Circle K“ šaltinių sistemų. Apžvalgose gali būti klaidų, pavyzdžiui, tam tikru momentu pateikiama ne pati naujausia informacija. Kai kurių paslaugų atveju apžvalgoje nurodoma paskutinio informacijos atnaujinimo data.

Todėl apžvalgos yra labiau indikatyvaus pobūdžio. Tiksli informacija pateikiama klientams skirtose sąskaitose.

Už vairuotojams ir transporto priemonėms skirtos informacijos tikslumą atsako klientas, jei jis (ji) tą informaciją pateikė svetainėje. Klientas taip pat įsipareigoja užtikrinti, kad visi privatūs asmenys, kurių asmens duomenis klientas nurodo portale, būtų apie tai informuoti.

**6. „Circle K“ pateikiama informacija**

Svetainės pagrindiniame puslapyje „Circle K“ gali pateikti pasiūlymų klientams ir panašios informacijos. Tokia informacija pateikiama tik svetainėje; svetainėje užsiregistravusiems klientams „Circle K“ nesiunčia su rinkodara susijusios informacijos el. paštu ar trumposiomis žinutėmis. Tam tikrais atvejais „Circle K“ gali siųsti registruotiems vartotojams informaciją apie pakeitimus, veiklos sutrikimus ar kitus svetainėje atsiradusius trikdžius.

Naudotojui paprašius, „Circle K“ gali el. paštu persiųsti savitarnos svetainėje pateikiamų sąskaitų ar ataskaitų kopijas.

**7. Paslaugų teikimo sutrikimai**

Galimi planuoti ar neplanuoti savitarnos svetainės veiklos sutrikimai. „Circle K“ nėra tiesiogiai ar netiesiogiai atsakinga už žalą ar nuostolius, kuriuos sukėlė ar tariamai galėjo sukelti svetainės sutrikimai.

**8. Slapukai**

Naudodamasis savitarnos svetaine, klientas sutinka su „Circle K“ slapukų naudojimu, žr.: [www.circlek.lt](https://www.circlek.lt/cookie)

**9. Paslaugos nutraukimas**

Bet kuriuo metu „Circle K“ gali laikinai sustabdyti ar visam laikui nutraukti šios paslaugos teikimą.

**10. Kaip susisiekti**

Visus klausimus ar nusiskundimus susijusius su svetaine klientas ar naudotojas gali pateikti klientų aptarnavimui per tinklalapį, el. paštu ar telefonu. Kai kurie prašymai, tokie kaip naujų naudotojų registracija ar prieiga prie registruotų duomenų, turi būti pateikti raštu.

**11. „Circle K“ pranešimas dėl privatumo apsaugos**  
Tinklalapiuose [www.circlek.lt](https://www.circlek.lt/privatumo-politika) pateiktas „Circle K“ pranešimas dėl privatumo apsaugos taikomas bet kokiems asmens duomenims, kuriuos „Circle K“ tvarko pagal šias sąlygas, nebent būtų konkrečiai sutarta kitaip.

**12. „Okta“ naudotojo duomenys**  
Naudotojo duomenų saugojimo politika: ilgiau nei 14 mėnesių neaktyvių naudotojų duomenys šalinami automatiškai, perkeliant juos iš savitarnos svetainės į „Okta“. Tik su savitarnos svetaine susiję naudotojo duomenys bus pašalinti iš „Okta“. Jei naudotojas naudojasi kitomis „Okta“ paslaugomis, jos liks nepakitusios.

**13. Finansiniai duomenys**Konkrečios įmonės finansiniai duomenys per savitarnos svetainę pasiekiami 36 mėnesius.

**14. Atsakomybės neprisiėmimas dėl apribojimų / limitų / kuponų administravimo.**

Administratorius savitarnos svetainėje gali valdyti korteles - užsakyti naujas (plastikines ar virtualias), blokuoti, atblokuoti, atstatyti kortelės PIN kodo suvedimo bandymų kiekį, keisti ar nustatyti kortelės PIN kodą, keisti įsigyjamų produktų, pirkimo, vietos ir laiko apribojimus

Svetainės naudotojas, turintis administratoriaus teises, yra atsakingas už visus veiksmus, inicijuotus iš savitarnos svetainės, įskaitant kortelės išdavimą įgaliotiems kortelių turėtojams. Svetainės naudotojas, turintis administratoriaus teises, yra atsakingas už būtinų veiksmų vykdymą reaguojant į įspėjimus ir pranešimus, kuriuos Svetainės naudotojas, turintis administratoriaus teises, nustatė savitarnos svetainėje.

Circle K neatsako už nuostolius ar žalą, kuriuos patyrė klientas dėl neteisėto ar neteisingo savitarnos svetainės naudojimo arba dėl to, kad klientas nenusistatė ar nereagavo į pranešimus / įspėjimus. Nei Circle K, nei klientas neturi teisės į netiesioginių nuostolių atlyginimą, nebent tokie nuostoliai atsirado dėl kitos šalies didelio neatsargumo/ aplaidumo ar tyčios.

„Circle K“ negarantuoja, kad savitarnos svetainė ir virtualių kortelių infrastruktūra klientui bus visuomet prieinami. Klientas negali reikalauti jokios atsakomybės iš „Circle K“ už nuostolius, kuriuos sukelia savitarnos svetainės ar virtualių kortelių infrastruktūros klaidos ar gedimai.